ນັກເຄື່ອນໄຫວ ຕ້ານສໍ້ລາດບັງຫຼວງ Navalny ຖືກຕັດສິນ ຝາກໂທດ 3 ປີເຄິ່ງ
ສານຣັດເຊຍ ໄດ້ຕັດສິນຝາກໂທດ 3 ປີເຄິ່ງ ຕໍ່ນັກເຄື່ອນໄຫວ ແລະນັກຂຽນຂ່າວ ອິນເຕີແນັດ Alexei Navalny ອາຍຸ 38 ປີ.
ສານຣັດເຊຍ ໄດ້ພົບເຫັນວ່າ ນັກເຄື່ອນໄຫວການເມືອງ Alexei Navalny ມີຄວາມຜິດໃນຖານສໍ້ໂກງບໍລິສັດເຄຶ່ອງສຳອາງຝຣັ່ງ ຢ່າງໜ້ອຍ 500,000  ໂດລາ ສານໄດ້ຕັດສິນຝາກໂທດ ນັກກົດໝາຍແລະນັກຂຽນຂ່າວລົງອິນ ເຕີແນັດ ອາຍຸ 38 ປີ ທ່ານນີ້ ເປັນເວລາສາມປີເຄິ່ງ ຊຶ່ງຕຳ່ກວ່າ ກຳນົດ 10 ປີຢ່າງຫຼວງຫຼາຍ ທີ່ພວກໄອຍະການພະຍາມຍາມ ຢາກໃຫ້ທ່ານໄດ້ຮັບໂທດນັ້ນ ນ້ອງຊາຍຂອງ ທ່ານ Navalny ທ່ານ Oleg ຖືກຕັດສິນແລະໄດ້ຮັບໂທດເຊັ່ນດຽວກັນ ແຕ່ວ່າ ໄດ້ຖືກສັ່ງໃຫ້ຕິດຄຸກ ຜູ້ສື່ຂ່າວຂອງວີໂອເອ Daniel Schearf ກ່າວວ່າ ການຕັດສິນສົ່ງທ່ານ Oleg Navalny ໄປເຂົ້າຄຸກນັ້ນແມ່ນປາກົດວ່າ ເປັນກົນລະຍຸດເພື່ອກຳຈັດການເຄື່ອນ ໄຫວຂອງທ່ານ Alexei Navalny ໃນຂັ້ນຕົ້ນ ສານມີກຳນົດທີ່ຈະອອກຄຳຕັດສິນໃນວັນທີ 15 ເດືອນມັງກອນ ແຕ່ໄດ້ຍ້າຍຂື້ນ ມາເປັນວັນຈັນວານນີ້ ໂດຍບໍ່ໃຫ້ການອະທິບາຍໃດໆກ່ຽວກັບການຕັດ ສິນໃຈຂອງຕົນ ໜ້າ Facebook ທີ່ໄດ້ສ້າງຂື້ນມາເພື່ອຈັດການປະທ້ວງໃກ້ກັບ ວັງ Kremlin ໃນວັນດັ່ງ ກ່າວ ໄດ້ດຶງດູດເອົາຜູ້ສະໜັບສະໜູນ ຫຼາຍສິບພັນຄົນ ທ່ານ Navalny ໄດ້ອອກມາຈາກສານລຸນຫລັງທີ່ໄດ້ມີການປະກາດຄຳພິພາກສາແລ້ວ ໂດຍຮຽກຮ້ອງໃຫ້ພວກສະໜັບສະໜູນທ່ານສືບຕໍ່ການປະທ້ວງຂອງ ພວກເຂົາເຈົ້າ ທ່ານ Navalny ໄດ້ຖືກກັກບໍລິເວນ ນັບຕັ້ງແຕ່ເດືອນກຸມພາເປັນຕົ້ນມາ ຍ້ອນເຂົ້າຮ່ວມ ປະທ້ວງທີ່ບໍ່ໄດ້ຮັບອະນຸຍາດ